Fritidscentret Fri-Stedet, Thulevej i Aalborg er indstillet til årets Kriminal Præventive Pris på 50.000 kr. Formålet med prisen er generelt at sætte fokus på kriminalitetsforebyggende arbejde i lokalområderne. Justitsministeriet har opfordret politikredsene til at indsende indstillinger til årets kriminalpræventive pris. I indstillingen af Fri-Steder hedder det bl.a.: Fri-Stedet kendetegnes ved altid at tænke og arbejde kreativt og utraditionelt og ved at have nogle meget markante og tydelige holdninger. Fri-Stedet er også kendetegnet ved at involvere sig i lokalområdet og tage et ansvar der rækker langt udover deres kerneydelse, gerne i samarbejde med både traditionelle og utraditionelle samarbejdspartnere." Prisen uddeles på National Museet d. 31. marts 2008

Referat:
Fri-Stedet i Aalborg nomineret sammen med fire andre i landet